Na podlagi 119. člena v zvezi z 112. členom Zakona o urejanju prostora (Uradni list RS, št. 61/17 ZUreP-2) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) županja Mestne občine Ptuj sprejema

**UGOTOVITVENI SKLEP**

**glede stališč do pripomb in predlogov javnosti na javno razgrnjen dopolnjen osnutek Odloka o spremembah in dopolnitvah Odloka o Občinskem podrobnem prostorskem načrtu za enoti urejanja prostora RO06 Ptuj – Žabja vas – centralni del in RO07 Ptuj – Žabja vas - opekarna**

I.

Sprejme se ugotovitveni sklep glede stališč do pripomb in predlogov javnosti na javno razgrnjen dopolnjen osnutek Odloka o spremembah in dopolnitvah Odloka o Občinskem podrobnem prostorskem načrtu za enoti urejanja prostora RO06 Ptuj – Žabja vas – centralni del in RO07 Ptuj – Žabja vas – opekarna.

II.

V času javne razgrnitve dopolnjenega osnutka navedenega prostorskega akta ni bilo podanih pripomb in predlogov javnosti.

Javna razgrnitev je potekala v času od 30. 6. 2020 do vključno 30. 7. 2020, v prostorih Mestne občine Ptuj, javna obravnava pa je bila izvedena dne 8. 7. 2020, s pričetkom ob 16. uri, na sedežu Mestne občine Ptuj, Mestni trg 1 (poročna dvorana).

Ker ni bilo podanih pripomb in predlogov, Mestni svet Mestne občine Ptuj ni sprejel stališč k pripombam in predlogom javnosti.

III.

Ta sklep se objavi na spletni strani Mestne občine Ptuj (<http://www.ptuj.si>) in na oglasni deski Mestne občine Ptuj.

Datum: 31. 7. 2020

Identifikacijska številka v PIS: 1411

Številka: 3505-3/2019

 Nuška Gajšek

 županja